इस बात को परखने का एक बड़ा सीधा, सामान्‍य नियम है. अपने मित्रों पर एक नजर डालिए. ऐसे मित्रों को जिन्‍हें आप कम से कम दस बरस से जानते हों. अब आप देखें कि जो मित्र उस समय जैसी बातें करते थे, असल में उसी रास्‍ते पर हैं या उससे कितने अलग हैं! ज्‍यादातर मौकों पर आप पाएंगे कि वह अपनी ‘थॉट लाइन’ के आसपास ही हैं. सोचने-समझने और निर्णय लेने की क्षमता से निर्मित होकर हम जैसा स्‍वभाव पाते हैं, हमारी ‘थॉट लाइन’ उसके आसपास ही बनती है.